
Koosolekust võttis osa  Ühenduse 24 liiget. 
Päevakorra väliselt tutvustas Rein Talumaa Ühenduse uusi liikmeid, kelleks on Jako Kotkas ja Rein Vingal. 
Koosolekust osavõtjad õnnitlesid koosolekutevahelise perioodi juubilari Voldemar Veskilt ning eakamaid sünnipäevalisi Tõnu Truupõldu, Roomet Hausmanni, Are Kaasikut, Rein Sillametsa ja Enno Okki.

Päevakorras:
1. Teemal Enefit Power arengud esineb Enefit Power juhatuse esimees Raine Pajo.
2. Muud.
1. Enefit Power arengutest ja probleemidest tegi ettekande juhatuse esimees Raine Pajo. Raine käsitles ettekandes Enefit Poweri osalust Eesti elektritarbimise katmisel põlevkivijaamade poolt, tuues taustaks Eesti energeetika näitajaid. Samuti käsitles põlevkivijaamade rolli strateegilise ja saartalituse reservi tagamisel, põlevkiviga elektrienergia tootmise lõpetamist vastavalt ENMAK 2035 kavale. Veel tutvustas Raine viimaseid struktuurilisi muutusi Enefit Poweris ja ettevõtte juhtimise muutusi personali kaasamiseks juhtkonna poolt seatud eesmärkide täitmiseks. Veteranid said oma küsimustele ammendavad vastused. Ettekanne slaidid on kättesaadavad Ühenduse kodulehel rubriigis Ettekanded. 
2. Muud
Rein Talumaa andis teada, et:
2.1 Valitsus kinnitas 8.01.2026 ENMAK2035, mis on kättesaadav Kliimaministeeriumi kodulehel.
2.2 Järgmine koosolek toimub 17. veebr 2026. Meile esineb TTÜ prof Jüri Majak teemal Tehisintellektist ja selle kasutamisest.

